**Περιγραφή έργου τέχνης**

**Αναφέρουμε:**

**Τον τίτλο  ( Αναγράφεται συνήθως κάτω ή δίπλα από το έργο )**

**Το όνομα του καλλιτέχνη που το δημιούργησε Υπάρχει πάντα η υπογραφή του πάνω στο έργο και ολόκληρο το όνομά του δίπλα ή κάτω από αυτό**

**Το θέμα του πίνακα Μπορεί να δηλώνεται και με τον τίτλο Π.χ. σε ένα μουσείο, σ’ ένα σπίτι, σ’ ένα βιβλίο...**

**Το είδος ζωγραφικής  (θαλασσογραφία, νεκρή φύση, πορτρέτο , τοπίο … )**

**Από τι υλικό είναι φτιαγμένος (.. ζωγραφική σε χαρτί, σε καμβά,λάδι σε μουσαμά, κολάζ από χαρτί, κάρβουνο...)**

**Το μέγεθος του πίνακα Π.χ. μεγάλος, μικρός...**

**Πού είδα τον πίνακα σε μουσείο , σε έκθεση …**

**Η γενική εικόνα . (.. απεικονίζει ένα εκφραστικό , χαμογελαστό πρόσωπο … ένα  μυθικό πρόσωπο … ένα λιβάδι με πολύχρωμα λουλούδια …)**

**Τι εμφανίζεται στον πίνακα ( Περιγράφω αναλυτικά το χώρο, τα πρόσωπα, τα αντικείμενα και ό,τι άλλο βλέπω )**

**Τα σχήματα και τις γραμμές  (.. γεωμετρικά σχήματα, απαλές γραμμές...)**

**Τα χρώματα που κυριαρχούν** (.. αποχρώσεις του μπλε, του κίτρινου, του πράσινου , ζωηρά – μουντά χρώματα..)

**Κυρίαρχο σημείο  (**Το σημείο του πίνακα που ξεχωρίζει με την πρώτη ματιά και μας κινεί το ενδιαφέρον )

**Μια ιδιαίτερη λεπτομέρεια  (**Κάτι που μου έκανε ιδιαίτερη εντύπωση, π.χ.  ένα ανθισμένο δέντρο ανάμεσα σ’ άλλα καμμένα…)

**Γιατί έγινε το έργο και ποιος ο σκοπός του καλλιτέχνη;** (για να αποτυπώσει μια ιστορία, μια ιστορική στιγμή ή μια προσωπική στιγμή, ένα σημαντικό γεγονός, ένα φανταστικό γεγονός, το μεγαλείο της φύσης, να προβληματίσει το θεατή σε σχέση με κάποιο θέμα ή κάποιες σκέψεις και ιδέες του κτλ)

Ο καλλιτέχνης δημιούργησε βασιζόμενος σε κάτι που είδε και παρατήρησε, σε κάτι που θυμόταν ή σε κάτι που φαντάστηκε;

**Αν γνωρίζουµε**, συµπληρώνουµε την περιγραφή µας µε στοιχεία για:

**Την εποχή στην οποία ανήκει το έργο (**Π.χ. Αναγέννηση...)

**Τη ζωή του καλλιτέχνη  (**κατάγεται από τη Χίο και τα έργα του απεικονίζουν τοπία της περιοχής )

**Αξιολόγηση του έργου (**Γράψε τις δικές σου σκέψεις για το έργο … μου αρέσει ή δεν μου αρέσει, ο καλλιτέχνης κατά τη γνώμη μου πέτυχε ή δεν πέτυχε το σκοπό του ..)

**Σκέψεις και συναισθήματα που μου προκαλεί   ( …**ένιωσα να ταξιδεύω... με γέμισε θλίψη , χαρά ... θα ήθελα να γνωρίσω το εικονιζόμενο πρόσωπο … )

Ποιο είναι **το πιο πετυχημένο σημείο** του έργου;

Αν ήσουν στη θέση του καλλιτέχνη **θα άλλαζες κάτι** στο έργο αυτό; Γιατί;